open-index/open-wikipedia-markdown huggingface dataset:
Torin Koos

**Torin Koos** (født 19. juli 1980 i Minneapolis) er en amerikansk langrennsløper.

I 2000 ble han nummer fem på sprinten under junior-VM i Štrbské Pleso. I denne øvelsen startet han ogsåunder VM 2001 i Lahtis.

I desember debuterte han i verdenscupen i italienske Cogne og ble nummer 70 på sprinten. Sesongens høydepunkt ble deltakelsen under OL 2002 i Salt Lake City. På sprintdistansen i Soldier Hollow ble han nr. 35.

Det tok tre år før han plasserte seg blant de 10 beste i et verdenscuprenn. Det skjedde i desember 2005, da han deltok i lagsprint sammen med Andrew Newell i Canmore. Han oppnådde sin første pallplass i 2007, da han ble nummer tre på sprinten i Otepää. Dette er også hans hittil beste plassering (per desember 2008).

Hans hittil beste VM-resultat er en 14.-plass i lagsprinten under VM 2005 i Oberstdorf og en 15.-plass på samme distanse to år senere i Sapporo. Begge gangene gikk han sammen med Andrew Newell. Under OL 2006 i Torino deltok han igjen på sprinten, der han ble nr. 36.

## Referanser


## Eksterne lenker
*
Vinternettene

**Vinternettene** (også kalt **høstblot**, **vinterdag** og **vinternatt**) refererer til det blotet (en hedensk offerfest) som folk i norrøn tid holdt 28 dager (fire syvdagersuker) etter høstjevndøgn. Blotet markerte samtidig at vinterhalvåret var i gang på den nordlige halvkula og refererer i dag til datoen 14. oktober. Vintersiden av primstaven begynte denne dagen.

Det er knyttet flere skikker til vinterdagen som merkedag. Da var det blant annet vanlig å flytte for tjenestefolk på landet. Det samme gjaldt sommermål (14. april), en ordning som ble praktisert fram til første verdenskrig. Utenom disse dagene var det ikke lov å flytte eller skaffe seg nytt arbeid. Ifølge folkemetrologien ville dessuten vinterværet i hovedtrekk bli slik det var vinternatta. Hvis det for eksempel kom snø, ville det bli en snørik vinter.

Tradisjonelle primstaver har en sommer- og vinterside, og vinteren begynner med denne datoen. Der er dagen ellers merket med en vott. Dette primstavmerket er blitt tolket som en fortegnet biskophanske eller en bispelue, et mulig symbol for pave og seinere helgen Calixtus 1  (Callistus I) som i den katolske kirkekalenderen ble minnet med en festdag nettopp 14. oktober, dagen da han skal ha blitt gravlagt i år 222. Dagen har derfor også blitt kalt *Calixtusdagen*.

I førkristen kan høstblotet ha bestått av ofring av husdyr og takk for god avling. I kristen tid ble det slutt på blot og ofring, mens dagen besto som en merkedag og primstaven ble snudd. Vott var utbredt som symbol for begynnelsen på primstavens vinterside.

## Se også
* Blot
** Midtvinterblot
** Sommermål (vårblot)
** Midtsommerblot
## Referanser


## Eksterne lenker
* Domkirkeodden om vinterdagen
Sommermål

**Sommermål** (av norrønt *sumarmál*, også kalt **vårblot**, **sommerdag** og **sommernatt**) refererer til det blotet (en hedensk offerfest) som norrøne forfedre holdt 28 dager (fire syvdagersuker) etter vårjevndøgn.

Sommermål markerte starten på sommerhalvåret og refererer i dag til datoen 14. april.  I kirkekalenderen er dagen viet Tiburtius og Valerianus, som ifølge legenden var brødre og led martyrdøden i Roma på 300-tallet. På den norske primstaven er datoen markert som et løvtre eller en gren.

## Se også
* Blot
** Midtvinterblot
** Midtsommerblot
** Vinternettene (høstblot)
* Primstav
Midtsommerblot

**Midtsommerblot**, eller **midtsommerdag**, er det blotet (en hedensk offerfest) som norrøne forfedre holdt 28 dager (fire syvdagersuker) etter sommersolverv. Datoen regnes nå som 14. juli og primstavmerket er et tre, men det er usikkerhet knyttet til denne datoen. På denne tiden av året skulle gresset i hamninga være på sitt beste.

Det hersker usikkerhet omkring den nøyaktige datoen for midtsommerblotet. Regnet fra sommersolverv skulle datoen bli omkring 20. juli, noe som tilsvarer **Vassause** (i kristen tradisjon også kalt *[[maritmesse]]* og *[[Marit Vassause]])*. Tradisjonen sier at «regner det på denne dagen, blir det styggevær mange uker denne høsten», derav navnet *Vannause*. Spådommene om været henger også sammen med de såkalte *[[hundedagene]]*. At været blirt spådd for høsten på denne dagen er også godt i samsvar med tradisjonene for de tre andre store blotene, noe som kan styrke teorien om at 20. juli egentlig var *midtsommersdag* slik norrøne forfedre regnet det.

## Se også
* Marit Vassause
* Hundedagene
* Midtvinterblot
* Vinternettene
* Sommermål (vårblot)

## Referanser
Blåbærurtemåler

**Blåbærurtemåler** (*Scopula ternata*) er en sommerfugl i gruppen av de egentlige målere  (Geometridae). Den finnes over hele Norge.

## Utseende
En liten til middelsstor (vingespenn 20 – 27&nbsp;mm), slank, hvit til lysbrun måler. Vingene er overstrødd med spredte, mørkere skjell og har to-tre, ofte utydelige, brune tverrstriper, men ingen flekker. Larven er naken, lang og tynn, brunlig med en hvit sidestripe. Undersiden er gjerne mørkere enn oversiden.

## Levevis
Arten finnes først og fremst på heier. Larvene lever på blåbær (*Vaccinium myrtillus*), blokkebær (*Vaccinium uliginosus*) og røsslyng (*Calluna vulgaris*). De voksne målerne flyr i juni – juli.

## Utbredelse
Arten er utbredt over det meste av Europa, men er ikke registrert lengst i vest (Island, Irland og Portugal).
I Norge er den funnet over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Scopula ternata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Emisk og etisk

**Emisk** og **etisk** er et begrepspar som blir brukt i samfunnsvitenskapene: antropologi, sosiologi, etnologi, folkloristikk etc.

En emisk synsvinkel innebærer at man ser kulturen eller et kulturelt system innenfra og at man beskriver det på en måte som innbyggerne selv kjenner igjen og oppfatter som riktig. 

En etisk synsvinkel betyr at man ser kulturen eller systemet utenfra. Forskeren benytter seg av teoretiske modeller og begreper. Dette ordet må ikke forveksles med etikkbegrepet etisk.

Den emiske synsvinkelen er altså kulturspesifikk, mens den etiske er kulturuavhengig. For å forstå en kultur, må man ha en emisk tilnærmelse, men i sammenliknende kulturforskning er den etiske synsvinkelen nødvendig

Begrepene ble introdusert av den amerikanske lingvisten Kenneth Pike, som mente at de lingvistiske begrepene fonemisk (phonemic) og fonetisk (phonetic) kunne brukes for å beskrive menneskelig adferd generelt. Emisk og etisk er avledet av disse begrepene.

Antropologene Ward Goodenough og Marvin Harris utviklet begrepene videre.

Eksempel: Dansevise, drikkevise og lokk er emiske begreper, mens gruppestyrkende sang og arbeidsropsang er begreper skapt ut ifra  en etisk synsvinkel.

## Se også
* Ukjente ukjente, kjente-ukjente og ukjente-kjente, ulike oppfatninger av problem som kan variere for ulike grupper

## Litteratur
*	Goodenough, Ward (1970) “Describing a Culture” in Description and Comparison in Cultural Anthropology Cambridge: Cambridge University Press pp 104-119. ISBN 0-202-30861-8 
*	Harris, Marvin (1980) “Chapter Two: The Epistemology of Cultural Materialism,” in Cultural Materialism: The Struggle for a Science of Culture. New York: Random House. pp. 29-45 ISBN 0-7591-0134-5 
*	Nattiez, Jean-Jacques (1987). Music and Discourse: Toward a Semiology of Music (Musicologie générale et sémiologue, 1987). Translated by Carolyn Abbate (1990). ISBN 0-691-02714-5. 
*	Pike, Kenneth Lee (1967). Language in relation to a unified theory of structure of human behavior 2nd ed. The Hague: Mouton 
*	Cresswell, J. W. (1998) Qualitative Enquiry and Research Design: Choosing among five traditions. London. Sage 
*	Shinobu Kitayama, Dov Cohen(2007). Handbook of cultural psychology. New York: The Guilford Press.
Oscar Jacobsen

**Oscar Jacobsen** (født 1. januar 1850 i Vågå, død 6. august 1902 i Kristiania) var driftsbestyrer ved Statsbanene og statsråd i Johan Sverdrups regjering.

Han satt i venstreregjeringen som sjef for Arbeidsdepartementet fra 5. mars 1888 til 12. juli 1889. Fra 28. august til 30. september 1888 ledet han også Indredepartementet.

Mellom 1893 og 1897 satt han i hovedstyret for partiet Centrum.

Oscar Jacobsen var ingeniør ved byggingen av Smaalensbanen i 1875 og amtsingeniør i Hedmark fra 1878. Fra 1889 var han driftsbestyrer ved Norges Statsbaner. Han var medlem av komiteen som utredet elektrisk jernbanedrift.

Han ble i 1889 utnevnt til ridder av St. Olavs Orden. Han var også innehaver av Den prøyssiske krones orden og den svenske Vasaordenen.

Han var sønn av distriktslege Nils Lauritz Severin Jacobsen og hustru Johanne Georgine f. Jørgensen. Han ble i 1875 gift med Laura Sofie Dahl (1854–1923).

## Referanser


## Litteratur
* *Den Kongelige norske Sankt Olavs orden 1847–1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
* 
*
Revue d’histoire nordique/Nordic historical review

**Revue d’histoire nordique** (engelsk: Nordic Historical Review) er et historisk tidsskrift som ble grunnlagt i 2005, etter initiativ fra GERS (Groupe d'Études et de Recherche sur la Scandinavie) og forskningsparken Pôle Européen Jean Monnet ved Universitetet i Toulouse - Jean Jaurès. Det utgis av universitetsforlaget i Toulouse (Presses Universitaires du Mirail) i samarbeid med senteret Framespa. Hovedredaktørene er Maurice Carrez (Strasbourg), Jean-François Berdah (Toulouse) and Jean-Marc Olivier (Toulouse).

Tidsskriftets mål er å gjøre Nordens og de baltiske lands historie, fra de eldste tider til i dag, mer kjent i den fransk- og engelskspråklige verden, samt å fremme samarbeid og idéutveksling mellom franske og nordiske universiteter. Forskere fra en rekke nordiske universiteter har allerede bidratt; blant annet Oslo, Bergen, Malmö, Göteborg, Stockholm, Uppsala, Riga, Vilnius, Klaipeda, Helsingfors, Tammerfors, Reykjavík, Aarhus og Odense.

Det er det eneste fransk tidsskrift om nordisk historie. 

Så langt er det publisert seksten numre, viet følgende temaer  

**Industrializations and Societies i Northern Europe, *n°1, 2nd semester 2005
**Northern Europe and the French Revolution, *n°2, 1st semester 2006
**National Movements and Independence from the North Sea to the Baltic Sea*, n°3, 2nd semester 2006
**Power, Social Relations and Ideologies in Medieval Scandinavia, from the Twelfth to the Fifteenth Centuries**, *n°4, 1st semester 2007
**Bernadotte and his Time. Vol. 1 The Early Years**, *n°5, 2nd semester 2007
**Bernadotte and his Time 2 : A French King of Sweden, [https://web.archive.org/web/20140813010621/http://w3.framespa.univ-tlse2.fr/boutique/spip/spip.php?article287 n°6/7], *1st/2nd Semester 2008
**From the European Idea to European Integration in the Nordic and Baltic States (19th-20th Centuries), *n°8, 1st Semester 2009
**The Past and Future of the Nordic Welfare State, *n°9, 2nd Semester 2009
**The Coming of Democracy in Scandinavia (1750–1850),* n°10, 1st Semester 2010
* *Tribute to Bertrand Lafargue*, n°11, 2nd Semester 2010
* *Consumption Modes and Lifestyles in Nordic Countries*, n°12, 1st Semester 2011
* *Sport, Societies and International Relations in the North of Europe*, n°13, 2nd Semester 2011
* *Neutrality and the Culture of Peace in Scandinavia : End of 17th Century and the 18th Century*, n°14, 1st Semester 2012
* *The beginning of the First World War in the Baltic Area and in Scandinavia*, n°15, 2nd Semester 2012
* *Scandinavian Towns in the Middle Ages*, n°16, 1st Semester 2013
* *The Second World War in the Nordic countries*, n°17, 2nd Semester 2013
I tillegg til artikler knyttet til temaet, inneholder alle numre frittstående fagartikler (varia), omtale av kilder, debatt, informasjon og anmeldelser. Tidsskriftet har egen internettside, hvor man også kan bestille abonnement. Se lenker nedenfor.
## Eksterne lenker
*
Snekker Andersen og julenissen

:*For filmen, se [[Snekker Andersen og Julenissen (film)]]*
***Snekker Andersen og julenissen*** er en barnebok av Alf Prøysen, først publisert i desembernummeret av *Kooperatøren* 1957, deretter som fortelling i boka *[[Alle tiders gullhøne]]* i 1959 med tegninger av Nils Aas

Historien ble utgitt som separat bildebok i 1971 med illustrasjoner av Hans Normann Dahl. I 1992 kom en utgave hvor Jens Ahlbom illustrerte boka.

Snekker Andersen og julenissen kolliderer med kjelkene sine, stopper og blir kjent med hverandre. Etter en prat ender det med at snekkeren reiser på julevisitt til julenissens barn samtidig som nissen reiser til snekkerens. Julenissebarna får dette året oppfylt sine ønsker om julepresanger.

## TV og film
Hver julaften siden 1973 har NRK sendt historien som stillbilde-film av boka der Svein Erik Brodal leser.

Spillefilmen *[[Snekker Andersen og Julenissen (film)|Snekker Andersen og Julenissen]]* (2016) var regissert av Terje Rangnes. Trond Espen Seim og Anders Baasmo spiller hovedrollene som henholdsvis snekker Andersen og Julenissen. Det samme teamet laget også filmen *[[Snekker Andersen og Julenissen: Den vesle bygda som glømte at det var jul]]* (2019), hvor de kombinerte Snekker Andersen-universet med Prøysens barnebok *Den vesle bygda som glømte at det var jul* (1966/1976).

To av Dahls tegninger ble i 2012 brukt som motiv på norske julefrimerker, jfr Liste over kunstverk på norske frimerker. 

## Referanser


## Eksterne lenker
*Filmen på NRK Nett-TV
Kotor Varoš

**Kotor Varoš** (serbisk: Котор Варош) er en by og kommune i delstaten (entiteten) Republika Srpska i Bosnia-Hercegovina. Foreløpige tall fra folketellingen i 2013 viste at Kotor Varoš hadde en befolkning på .

## Historie
Byen nevnes i kilder fra 900-tallet. Da ble den kalt Kotor. Den senere tilføyelsen *Varoš* er ungarsk for «by». Byen er av stor historisk betydning for serbere, kroater og bosnjaker.

Under Bosniakrigen ble mange religiøse og kulturelle monumenter og landemerker ødelagt av forskjellige væpnede grupper. Det gjaldt for eksempel den katolske kirken som lå sentralt i byen. Nevnes må også strøket *Čarsija* sør i byen – der ble så godt som hvert eneste hus ødelagt. De deler av byen som hadde overveiende serbisk befolkning kom uberørt fra konflikten. 

Kotor Varoš ligger kun 38 km fra Banja Luka (hovedstad for Republika Srpska).

I 1991 hadde hele kommunen Kotor Varoš en befolkning på  innbyggere: 
*13 986 serbere (38.14%) 
*11 161 muslimer (30.44%)
*10 640 kroater (29.02%) 
*707 jugoslaver (1.93%)
*176 andre (0.48%)

Av dette hadde selve byen Kotor Varoš  innbyggere: 
*48% kroater (5 191)
*25% serbere  (2 727)
*21% muslimer (2 255)
*5% jugoslaver (538)
*1% andre (117)

## Referanser


## Kilder
*Demografska struktura prema popisnim mjestima - naseljima

## Eksterne lenker
*
Edvard Liljedahl

**Edvard Apolloniussen Liljedahl** (født 6. august 1845 i Vik i Sogn, død 10. oktober 1924 samme sted) var en norsk kirkesanger, lærer, postmester og politiker for partiene Venstre, Moderate Venstre og Frisinnede Venstre.

Han tok eksamen fra Balestrand lærerskole og Stord seminar 1866 og virket som lærer og kirkesanger i Kyrkjebø fra 1867 til 1889. Fra 1891 til 1901 var han postmester i Ålesund, fra 1901 til 1904 i Bergen. 1887&ndash;1891 var han ordfører i Kyrkjebø, der han satt i herredsstyret i 14 år. Han var senere medlem av Ålesund bystyre.

Liljedahl ble innvalgt til Stortinget for ni perioder, første gang i 1880. For perioden 1889&ndash;1891 representerte han Moderate Venstre, i de andre periodene Venstre. Han var odelstingspresident 1899–1900 og stortingspresident 1903–1904 og 1908–1909.

Han var medlem av Statsrådsavdelingen i Stockholm fra 6. mars til 12. juli 1889 i Johan Sverdrups regjering. Han var sjef for Kirke- og undervisningsdepartementet i Jens Bratlies regjering som satt fra 20. februar 1912 til 30. januar 1913. 

Denne regjeringen hadde overtatt etter at Wollert Konows regjering måtte gå av som følge av statsminister Konows tale i Bondeungdomslaget i Kristiania i januar 1912, der han stilte seg svært positiv til landsmål. I februar 1912 kom den nye regjeringen sammen som en koalisjon av Høyre og Frisinnede Venstre, og lovet å være nøytral i målsaken. Selv fikk Liljedahl mye ros i *[[Fedraheimen]]* for at han i 1885 hadde reist seg i Stortinget og snakket på sognemål uten knot. Liljedahl representerte ikke den kulturliberale delen av Frisinnede Venstre, så han ble antagelig utnevnt for å imøtekomme «Kirkepartiet».

Tre ganger skiftet han parti, men endret ikke sitt grunnsyn. I 1885 og 1886 ble det diskutert å gi Kielland dikterlønn, og som Lars Oftedal stilte den lavkirkelige Liljedahl seg avvisende til Kielland og annet *Fritænkeri* i litteraturen. «*Jeg kan forstaa, at de, der i Venstrebevægelsen ser en Omsnuing fra Roden til Toppen, ser en Styrke i Kiellands Arbeide; men saa er ikke Tilfælde med det store Venstreflertal, som i sin Sag ser en jevn Fremadskriden paa gammel Grund.*»

Liljedahl ble i 1896 utnevnt til ridder av 1. klasse av St. Olavs Orden, og i 1901 forfremmet til kommandør av 1. klasse. Han var også innehaver av den franske Æreslegionen og den svenske Nordstjerneordenen.

Han var sønn av lærer og kirkesanger, tidligere gullsmedsvenn Apollonius Liljedahl og hustru Britha Olsdatter Hopperstad. Han ble i 1869 gift med Barbra Ramsli (1850–1928) og var far til generalmajor Einar Liljedahl.

## Referanser


## Litteratur

* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
*
Caroline Kennedy

**Caroline Bouvier Kennedy** (født 1957) er datter av president John F. Kennedy og Jacqueline Kennedy og søster av John F. Kennedy jr. og er en amerikansk kulturpersonlighet og ambassadør.

Under barndomsårene i Det hvite hus var Caroline og hennes bror stadig i rampelyset – de ble nærmest betraktet som «kongebarn» av amerikanske massemedier.

Hun er utdannet jurist, med eksamen fra Harvard University og Columbia Law School og har skrevet to fagbøker i jus.

Hun er svært kulturinteressert og er styreleder for American Ballet Theater og Kennedy Library Foundation.

Hun giftet seg den 20. juli 1986 med kulturhistorikeren Edwin Schlossberg (født 1945). Paret har tre barn: Rose (født 1988), Tatiana (1990) og John (født 1993).

Hun aspirerte i 2008 til plass i det amerikanske senat etter senator Hillary Clinton, som måtte oppgi sin plass i senatet for å kunne bli utenriksminister, men i januar 2009 gjorde hun det klart at hun av personlige grunner likevel ikke stilte til valg.

Høsten 2013 tiltrådte hun som USAs ambassadør i Japan.  

## Referanser


## Eksterne lenker
* 
* 
* 
*
Blod-draum

***Blod-draum*** (utgitt 1995) er debutalbumet til det norske death metal bandet Molested. Studioalbumet ble gjeninnspilt og utgitt på Ars Magna Records.

## Sporliste
# «A Strife Won At Wraith» (4:28)  
# «Along the Misty Morass» (3:34)  
# «Unborn Woods In Doom» (3:34)  
# «Following the Growls» (5:44)  
# «Blod-draum» (3:18)  
# «The Hate from Miasma Storms» (3:44)  
# «Carved By Raven Claws» (3:17)  
# «A Glade of Ingrown Blood» (3:44)  
# «Forlorn As a Mist of Grief» (4:44)

## Artister
*Øystein Brun – Vokal, gitar
*Erlend Erichsen – Trommer
* – Bass
* – Gitar

## Kilder
*
Justin Levens

**Justin Robert Levens** (1980–2008) var en amerikansk MMA-utøver. Han var fra Philadelphia i USA.

## Karriere
Han vant ni kamper, og tapte åtte, i MMA-turneringer i USA og Meksiko. I UFC konkurrerte han mot Evan Tanner og Jorge Santiago. Hans siste seier var i november 2006. Deretter tapte han fem kamper. Hans siste kamp var i oktober 2007.

## Dødsfall
Levens og kona ble funnet drept i deres hjem i Laguna Niguel i Orange County (California), 17. desember 2008. Politiet har ingen holdepunkter for at andre personer var innblandet i dødsfallene.

## Referanser


## Eksterne lenker
*
Innvandring til USA

**Amerikansk immigrasjon** refererer til flytting til USA, som har gitt betydelig befolkningsvekst og kulturendring gjennom mye av Amerikansk historie. Økonomi, samfunnsforhold, og politikk i forbindelse med innvandringen har reist spørsmål om etnisitet, religion, velferd, arbeidsledighet, demografi, fattigdom, kriminalitet, nasjonalisme, og arbeidsmiljø.

I 2006 innvilget USA permanent oppholdstillatelse til flere innvandrere enn noe annet land i verden. I henhold til US Census Bureau's 2008 statistikk bodde det 37,960,935 utenlandsk fødte mennesker i USA, 12,5% av landets befolkning.

## Referanser


## Se også
*Norsk emigrasjon til USA

## Litteratur
*Liv Marit Haakenstad: *Slektsgranskerens guide til utvandringen 1825 – 1930*. Orion forlag 2008. ISBN 978-82-458-0848-3

## Eksterne lenker
*  Yngve Nedrebø: ''Et overblikk over norsk utvandringshistorie''.
Nordåni kraftverk

**Nordåni kraftverk** er et småkraftverk på Jordalsbø i Bygland. Det åpnet 30. mai 2006.

Kraftverket utnytter et fall i Nordåne på 175 meter, og vannet går i en rørgate på 1700–1800 meter. Det har ikke noe magasin, men utnytter vannet i perioder med regn.

Det eies av fem lokale grunneiere og kostet 8 millioner å bygge.

Med full kapasitet er effekten 1,2 MW. Årsproduksjon er 4,5 GWh.

## Referanser


## Kilder
* 
* NVE vannkraftdatabase
Kong Haakon VIIs jubileumsmedalje 1905–1955

**Kong Haakon VIIs jubileumsmedalje 1905–1955**, også kalt **Kongens jubileumsmedalje**, er en norsk medalje innstiftet i november 1955 av kong Haakon til minne om femtiårsjubileet for hans tronbestigelse. Medaljen rangerer som nummer 32 i rekken av offisielle norske utmerkelser.

## Tildeling
Jubileumsmedaljen ble i hovedsak tildelt medlemmer av kongefamilien, Norges regjering, Stortingets presidentskap, høyesterettsjustitiarius, medlemmer av Det kongelige hoff og personalet ved Det kongelige slott, ledende embetsmenn og militære, samt utenlandske ambassadører og diplomatiske ministre. 

Blant de som ble tildelt *Kong Haakon VIIs jubileumsmedalje 1905-1955* var daværende kronprins Olav og prins Harald. Andre som fikk medaljen var Ingvald Maryllus Emil Smith-Kielland ved Det kongelige hoff, Kornelius Bergsvik og Carl Joachim Hambro d.e..

## Utforming
*Kong Haakon VIIs jubileumsmedalje 1905-1955* er utformet i sølv og bærer på advers Haakon VIIs portrett sammen med innskriften «Haakon VII Norges konge». Medaljen er utstyrt med kongekrone og er opphengt i et rødt medaljebånd. På medaljebåndet er det festet en spenne i sølv med årstallene «1905–1955». 

## Se også
* Artikler på Wikipedia om personer som har mottatt Kong Haakon VIIs jubileumsmedalje 1905–1955

## Referanser
Bøylefoss kraftverk

**Bøylefoss kraftverk**  er et  vannkraftverk ved Bøylefoss i Froland kommune i Agder.

Nidelven er oppdemmet ved Haugsjådammen og kraftverket utnytter fallet forbi Bøylefoss. Vannet går i tunnel fra dammen mot kraftverket og i rørgate ned til kraftstasjonen.

Bøylefoss er den største av de 15 kraftstasjonene i Arendalsvassdraget og eies av Arendal Fossekompani.

Bøylefoss er et av de eldste kraftverk i vassdraget; det sto ferdig i 1913, og leverte gjennom hele 1900-tallet strøm til to store industribedrifter på Eydehavn, ca. 12&nbsp;km unna.

Bøylefoss kraftverk ligger nær jernbanen Arendal – Treungen, Treungenbanen, og byggingen av kraftstasjonen ble gjort mulig takket være jernbanen.

Installert effekt er 65 MW fra 8 francisturbiner. Årsproduksjon er 400 GWh.


Fil:I-hdb.jpg|Haugsjådammen sett mot NV.
Fil:Bøylefoss kraftverk.jpg|Bøylefoss kraftverk med tørrlagt elveleie til venstre 
Fil:Bøylefoss (3).jpg|Agregatene, det nærmeste levert av Kværner Brug. 


## Referanser


## Kilder
* 
* NVE vannkraftdatabase
* Arendal Fossekompani 
* Kristian Folkman (red): *A/S Arendal Fossekompani. Kraft og børs 1896–1996*.
* Arendals Fossekompani (arkiv)

## Eksterne lenker
* 
*
Flatenfoss 2 kraftstasjon

**Flatenfoss 2** og Flatenfoss 3 var tidligere oppført separat i NVE Vannkraftdatabase. De ble slått sammen til Flatenfoss kraftstasjon i Januar 2026.

Det er et elvekraftverk som utnytter et fall på 10 meter. Nidelva er oppdemt på stedet.

Installert effekt er 5,5 MW fra en horisontal kaplanturbin. Årsproduksjon er 35 GWh.

Kraftverket er bygget i 1981. Slukeevnen er 60 m3/s.

## Referanser


## Kilder
* 
* NVE vannkraftdatabase Flatenfoss 2
* Arendal Fossekompani 
* Arendal Fossekompani (arkiv)
So You Think You Can Dance (Hellas)

***So You Think You Can Dance*** er en gresk TV-sendt talentkonkurranse for å finne Hellas' favorittdanser. Programmet er Hellas sin versjon av den originale utgaven fra USA, *[[So You Think You Can Dance]]*. Programmet går på Mega Channel, og har vært suksess i Hellas i en sesong der vinneren var Loukas Kosmidis.
## Personell
***Programleder**: Vicky Kaya
***Dommere**:
**Michalis Nanbatis
**Evelina Papoulia
**Panos Metaxopoulos
## Eksterne lenker
*
So You Think You Can Dance (Malaysia)

***So You Think You Can Dance*** er en malaysisk talentkonkurranse for å finne Malaysias favorittdanser. Programmet er Malaysias versjon av den originale utgaven fra USA, *[[So You Think You Can Dance]]*. Programmet går på 8TV, og har vært suksess i Malaysia i to sesonger der vinnerne har vært 
## Personell
***Programledere**:
**Zebedee De Costa
**Tengku Finhad
***Dommere**:
**Aishah Sinclair
**Juliana Ibrahim
**Jehan Miskin
## Finalister

## Eksterne lenker
*
Akhaia

**Akhaia** (gresk Αχαΐα, latinsk form: *Achaea*) var et prefektur i den nordlige delen av Peloponnes-halvøya i Hellas med havnebyen Patras som hovedstad. I forbindelse med en administrativ reform i 2010 ble Hellas' prefekturer avviklet og erstattet av periferienheter. Til tross for at prefekturet lå på Peloponnes, hørte det administrativt inn under periferien Vest-Hellas. Befolkningen teller 309 694 (2011).

## Kultur
Klosteret Agia Lavra er lokalisert noen få km vest for Kalavryta på toppen av en høyde. 12 til 20&nbsp;km øst grotteinnsjøene med innsjøer i grottene. Lengden er på rundt 300 til 500 meter.

Fjellet har det mest moderne teleskop i Hellas. Det heter Aristarkhos, oppkalt etter den antikke greske astronom Aristarkhos fra Samos. Det er operert av det Det nasjonal observatorium i Athen. En smal jernbane strekker seg 30&nbsp;km, hovedsakelig som en turistattraksjon. Jernbanesporet begynner i nærheten av Kalavryta og avsluttes i Diakopto.

## Økonomi
Patras er et av de fremste industrielle og kommersielle sentre i Hellas. Temeni er lokaliseringen hvor kildevannet Avra (Άυρα) blir framstilt. Det er eid av Tria Epsilon, en divisjon av Coca-Cola Company. Det er et lite oljeraffineri i nærheten av Rio.

## Historie
I Antikkens Hellas utgjorde akhaierne en egen folkegruppe og tidvis en selvstendig stat. Det er mulig at akhaierne opprinnelig kom fra det området sør i Thessalia som kalles Akhaia Fthiotis.

En rekke akhaiske kolonier ble anlagt under den greske utvandrings- og koloniseringsperiode fra ca. 750 f.Kr. og fremover. I det vestlige middelhavsområde ble følgende byer opprettet: Agaté, Tarentum, Olbia, Antipolis, Nikaia, og Alalia. I Magna Graecia (sørlige Italia og Sicilia) ble følgende byer opprettet: Sybaris, Posidonia, Laos, Skidrus, Terina, Kaulon, Kroton (ca. 710 f.Kr.), og Metapontum

I Romerriket omfattet provinsen Achaea hele Hellas med unntak av Thessalia, Epirus og Acarnania. Det er i denne mening – med dette omfang – at ordet Akhaia benyttes i Det nye testamente: *[[Apostlenes gjerninger]]* 18,12.27; 19,21; *[[Paulus' brev til romerne]]* 15,26; *[[Paulus' første brev til korinterne]]* 16,15; *[[Paulus' andre brev til korinterne]]* 1,1; 9,2; 11,10; *[[Paulus' første brev til tessalonikerne]]* 1,7; 2,8.

På 1200-tallet ble fyrstedømmet Achaea grunnlagt i Hellas etter det fjerde korstog. Dette fyrstedømmet ble senere erobret av Det osmanske rike (dagens Tyrkia). Det ble del av det selvstendige Hellas i 1821.

## Referanser


## Eksterne lenker
* «Achaea», 1911 Encyclopædia Britannica*, bind* 1
Kan du danse?

***Kan du danse?*** er et dansk TV-sendt talentkonkurranse for å finne Danmarks favorittdanser som gikk på Kanal 5. Programmet er Danmarks versjon av den originale utgaven fra USA, *[[So You Think You Can Dance]]*. I 2008 bestemte Skandinavia seg for å lage en større versjon, og skapte *[[So You Think You Can Dance Scandinavia]]*.

## Personell
***Programledere**:
**Thomas Mygind
**Anne Katrine Skole
***Dommere**:
**Niclas Bendixen
**Toniah Pedersen
**Kenneth Kreutzmann
So You Think You Can Dance Australia

***So You Think You Can Dance Australia*** er en australsk TV-sendt talentkonkurranse for å finne Australias favorittdanser. Programmet er Australias versjon av den originale utgaven fra USA, *[[So You Think You Can Dance]]*.

Programmet går på Network Ten og blir produsert av FremantleMedia. Programmet har vært suksess i Australia i tre sesonger der vinnerne har vært Jack Chambers, Talia Fowler og Robbie Kmetoni.

## Personell
***Programleder**: Natalie Bassingthwaite
***Dommere**:
**Jason Coleman
**Matt Lee
**Bonnie Lythgoe
## Finalister

## Eksterne lenker
*
Nyttårsløpet

**Nyttårsløpet** er en betegnelse som brukes om løp som foregår på nyttårsaften. I Norge er det mange byer og tettsteder som har tradisjoner for å arrangere nyttårsløp, deriblant Fredrikstad, Moss, Trondheim, Egersund, Grenland og Ringerike. Flere av løpene arrangeres med såkalt handikapstart, det vil si at gode løpere får en tidsulempe fra start for å gi alle en tilnærmet lik sjanse for å passere startstreken først.

## Trondheim
Nyttårsløpet i Trondheim blir arrangert av Den Norske Maratonklubb, og ble i 2012 arrangert for 44. gang. Løypen er cirka 9&nbsp;km og går fra Øya over Elgeseter bru, til Kalvskinnet og Ila kirke, videre langs Oslovegen helt til Sluppen, over Sluppenbrua og tilbake over Tempe til målgang rett før St. Olavs hospital. De senere årene har deltakertallet ligget på cirka 50-80 deltakere. Løpet arrangeres med handikapstart. Blant de mer kjente vinnerne de senere årene er Sondre Norstad Moen som i dag er helt i Norgestoppen på langdistanseløp.

## Grenland
Nyttårstrimmen (klikk navnet for å komme til egen underartikkel) er et løp som arrangeres av Herkules IF og Gjerpen IF hvert år, og ble i 2012 arrangert for 38. gang. Nyttårsløpet mellom de to byene i Grenland var en gang et av de største trimløpene i landet med flere tusen deltakere og i 1994 ble det satt rekord med 2500 påmeldte. Da joggebølgen sluknet, tørket antallet inn til noen få hundre.

Løpet er 9,3 kilometer langt og går fra Porsgrunn sentrum (rådhusplassen) til Skien sentrum (handelstorget). Traseen starter ved Rådhusplassen i Porsgrunn. Deretter går løypa forbi Bratsberg brygge, over Porsgrunnsbrua, til høyre ved PP-senteret, gamleveien forbi Pors stadion, ut i rundkjøringen ved Kiwi og deretter strake veien til Skien. Ved Union blir løperne ledet under brua og til målgang ved Handelstorget.

## Eksterne lenker
* Kondis.no
Akhaia (andre betydninger)

Stedsnavnet **Akhaia** (latin: **Achaea**) kan vise til flere geografiske enheter:
* Akhaia – et distrikt i antikkens og dagens Hellas nord på Peloponnes
* Achaea – en romersk provins, som dekket hele Peloponnes og deler av Fastlands-Hellas
* Fyrstedømmet Akhaia – en korsfarerstat, som dekket det meste av Peloponnes
Verdenscupen i langrenn 2005/06

**[[Verdenscupen i langrenn]] 2005/06** startet i Düsseldorf den 22. oktober 2005 og ble avsuttet i Sapporo den 19. mars 2006.

## Kalender
### Menn

#### Lagøvelser

### Kvinner

#### Lagøvelser

## Verdenscupen sammenlagt
### Menn

### Kvinner

## Eksterne lenker
* Oversikt over sesongen og resultater hos Det internasjonale skiforbundets offisielle nettsted.
* Verdenscupen sammenlagt, menn, hos Det internasjonale skiforbundets offisielle nettsted.
* Verdenscupen sammenlagt, kvinner, hos Det internasjonale skiforbundets offisielle nettsted.
Rayna Foss

**Rayna Foss** (født 26. august 1970) er en amerikansk bassist, spesielt kjent fra Nu metal-bandet Coal Chamber.

## Biografi
Reyna spilte med bandet Coal Chamber på deres to første album og turnéer. Like etter deres debutalbum var innspilt, turnerte hun med hardrockbandet Sevendust. Der møtte hun trommeslager Morgan Rose. De to fikk senere et forhold og giftet seg.

Under innspillingen av bandets andre album *Chamber Music* ble Reyna gravid. Det førte til at  tok over bassjobben i perioder på konsertopptredener. Like etter at datteren Kayla Moray Rose var født 5. oktober 1999 gikk Reyna ut av bandet Coal Chamber for godt da hun og hennes mann hadde blitt religiøse.
Leo Jogiches

**Leo Jogiches**, også *Tyszka* (født 17. juli 1867 i Vilna (i dag Vilnius) i Tsarrussland, død 10. mars 1919 i Berlin), var en sosialistisk polsk-tysk politiker som var med på grunnleggelsen av Det tyske kommunistpartiet KPD.

## Liv og virke
### Bakgrunn
Jogiches kom fra en velstående jødisk kjøpmannsslekt. Han vokste opp i Vilna, som er det jiddische navnet på det som i dag er den litauiske hovedstaden Vilnius. På den tiden var Vilnius et senter for den rike, jødiske kulturen i Øst-Europa, men byen var også en del av Tsarriket.

I ungdomsårene vanket han i sosialrevolusjonære kretser i Vilnius. I 1888 ble han arrestert og fengslet. Etter løslatelsen skulle han gjøre russisk militærtjeneste i generalguvernementet Turkestan, men i stedet flyktet han til Sveits tidlig i 1890.

### I landflyktighet
Han studerte ved Universitetet i Zürich og søkte om sveitsisk statsborgerskap. Jogiches søkte kontakt med marxisten Georgij Plekhanov, som også var i landflyktighet. To år etter kom han imidlertid såpass på kant med ham at det førte til en rettsprosess innad i partiet. Plekhanovs tilhengere angrep Jogiches på det skarpeste, og også Friedrich Engels ytret seg negativt om ham i et brev.

### Aktivist i Tyskland
Jogiches stod Rosa Luxemburg nært og var medlem av partiet Sosialdemokratiet i kongeriket Polen og Litauen (SDKPIL). Han var skeptisk til bolsjevikenes linje i det russiske sosialdemokratiet. Under første verdenskrig levde han i skjul i Berlin, og sammen med blant andre Franz Mehring, Karl Liebknecht og Rosa Luxemburg var han med å grunnlegge først Spartakusforbundet, og den 1. januar 1919 Kommunistische Partei Deutschlands (KPD).

Etter den tyske novemberrevolusjonen under spartakistopprøret i Berlin, ble Rosa Luxemburg og Karl Liebknecht myrdet av høyreekstreme frikorpssoldater. Dette skjedde den 15. januar 1919. Etter mordene ble Jogiches leder i partiet, men i mars 1919 ble han arrestert, og den 10. mars ble han selv myrdet i fengselet i Berlin-Moabit.

Jogiches hadde i likhet med den fremste teoretikeren i partiet, Rosa Luxemburg, vendt seg *imot* en ledende rolle for det russiske kommunistpartiet (bolsjevikene) i internasjonal arbeiderbevegelse. 

Først etter hans død begynte KPD å bli mer avhengig av Moskva, og på grunn av misnøye med denne innvirkningen fra Moskva så etterfølgeren til Jogiches, Paul Levi, seg nødt til å trekke seg som partileder i februar 1921. Både Jogiches og Levi var eksempler på en type tidlige «luxemburgske» kommunister som var annerledes enn den bolsjevikiske typen som siden ble de førende i kommunistiske organisasjoner og grupperinger overalt.

## Litteratur
* 
* 
* 

## Referanser
Coal Chamber

**Coal Chamber** er et Amerikansk Nu metal band. 

Vokalisten Dez Fafara og Meegs Rascon startet bandet, og begynte planleggingen alt i 1992. I 1994 startet de med trommeslager John Thor som raskt ble byttet ut med Mikey Cox, så ble bassisten Rayna Foss medlem og bandet var nå komplett.

## Medlemmer
### Siste medlemmer
* &ndash; Vokal
* &ndash; Trommer
* &ndash; Gitar
* &ndash; Bass

### Tidligere medlemmer
*Rayna Foss &ndash; Bass
* &ndash; Trommer

## Diskografi
### Studioalbum
* *[[Coal Chamber (album)|Coal Chamber]]*
* *[[Chamber Music (Coal Chamber album)|Chamber Music]]*
* *[[Dark Days (album)|Dark Days]]*
### Samlealbum
* *[[Giving the Devil His Due]]*
* *[[The Best of Coal Chamber]]*

## Eksterne lenker
* 
* 
*  Coal Chamber hos MySpace
Tom Petty and the Heartbreakers (album)

***Tom Petty and the Heartbreakers*** er debutalbumet til Tom Petty and the Heartbreakers, gitt ut sent i 1976.

Albumet fikk liten oppmerksomhet USA, men etter en turné i Storbritannia gikk det opp til nummer 24 på UK Albums Chart og singelen «Anything That's Rock 'n' Roll» ble en hit i Storbritannia. Etter nesten ett år og mange positive omtaler nådde albumet de amerikanske listene som nummer 55 i 1978 og solgte etterhvert til gull. Singelen «Breakdown» nådde Top 40 i USA og «American Girl» ble en FM radio-standard og spilles fremdeles på radioen.

Albumet ble spilt inn og mikset på Shelter Studio, Hollywood, California.

## Sporliste
Alle sanger er skrevet av Tom Petty, unntatt hvor merket.
### Side en
#«Rockin' Around (With You)» (Tom Petty, Mike Campbell) – 2:26
#«Breakdown» – 2:42
#«Hometown Blues» – 2:12
#«The Wild One, Forever» – 3:01
#«Anything That's Rock 'n' Roll» – 2:24
### Side to
#«Strangered in the Night» – 3:30
#«Fooled Again (I Don't Like It)» – 3:49
#«Mystery Man» – 3:02
#«Luna» – 3:57
#«American Girl» – 3:31

## The Heartbreakers
*Tom Petty – Vokal, gitar og keyboard
*Mike Campbell – Gitar
*Benmont Tench – Piano og orgel
*Stan Lynch – Trommer, keyboard på «Luna»
*Ron Blair – Bassgitar og cello

## Ytterlige musikere
*Phil Seymour – Bakgrunnsvokal
*Jeff Jourard – Gitar på «Breakdown»
*Jim Gordon – Trommer på «Strangered in the Night»
*Emory Gordy – Bassgitar på «Strangered in the Night»
*Duck Dunn – Bassgitar på «Hometown Blues»
*Randall Marsh – Trommer på «Hometown Blues»
*Charlie Sousa – Saksofon på «Hometown Blues»

## Referanser


## Eksterne lenker
* 
* Sangtekstene
Herøyatunnelen

**Herøyatunnelen** er en jernbanetunnel med en lengde på  meter. Tunnelen befinner seg i Porsgrunn på et 2,88 km langt nedlagt sidespor langs Vestfoldbanen som kalles for Havnebanen Porsgrunn–Roligheten. Sporet går fra Porsgrunn stasjon til Herøya Industripark. Tunnelen er sperret av i begge ender, men sporet er intakt gjennom hele tunnelen. Kontaktledningen er også satt ut av drift. Inne i tunnelen er det et sidespor som gjør det mulig for tog å krysse.

## Referanser
Kambo Idrettslag

**Kambo Idrettslag** (stiftet i 1964) er et idrettslag fra den nordre bydel i Moss i Østfold, som primært driver med fotball. 

Kambo IL, slik vi kjenner det i dag, ble stiftet søndag 8. november 1964, samme uke som Lyndon B. Johnson vant presidentvalget i USA. Men det er ikke første gang Kambo IL dukker opp i historiebøkene. Et idrettslag med samme navn ble nemlig også stiftet i 1919 og nedlagt på midten av 1920-tallet. Det gjør det eldre enn både Moss IL (1929) og Rygge IL (1932). I 1936 så Kambo Arbeideridrettslag dagens lys. Det varte helt til 1954. Ti år etter kom altså dagens Kambo IL.

På 50 år har Kambo IL hatt flere sportslige høydepunkter. Opprykket til det som i dag er 4. divisjon i 1984 står høyt på listen. Det samme gjør damelaget i håndballs opprykk til 3. divisjon i 1979.

Tidligere Kambo-spiller Erik Johansen var blant dem som fikk klubben til å bytte fra svarte til røde drakter i sin tid, for å matche favorittlaget Liverpool FC. Han sto knallhardt på at klubben skulle ha rødt, og slik ble det. Avisutklipp fra 1970 som omhandler draktskiftet.

Klubben har også en egen barneidrettsavdeling, en hovedbane bestående av kunstgress. Ny idrettshall sto ferdig i 2011. Svømmehall var også planlagt da, men er utsatt grunnet budsjettsprik.

Tidligere styreledere i Kambo Idrettslag:

Egil Stensrud, John Erlandsen, Per Iversen, May-Britt Hille, Svein Angvik, Jan Tore Kristiansen, Arne Nordrum, Knut K Nielsen, Harald Hasle, Jan Eigil Larsen, Bjørn A Grønna, Per Christian Olsen, Clive Viken, Espen L Andersen, Simen Mathisen.

## Fotball
A-laget i fotball spiller i 4. divisjon, og spiller sine hjemmekamper på Nøkkeland stadion. Klubben rykket opp fra 5. til 4. divisjon høsten 2015. Klubben spiller i helrøde drakter, og har disse fargene på grunn av at grunnleggeren av klubben var svoren tilhenger av Liverpool FC.

### Tabell

## Kjente utøvere
*Amin Askar, fotball
*Christine Colombo Nilsen, fotball

## Eksterne lenker
*
Liste over børsindekser

**Liste over børsindekser**

Sifferet etter forkortningen angir hvor mange underliggende aksjer det finnes i indeksen.

## Europa
* OSEBX (Oslo)
* AFGX (Stockholm)
* OMXS (Stockholm)
* OMXS30, 30 (Stockholm)
* CAC 40 (Paris)
* DAX, 30 (Frankfurt)
* FTSE 100 (London)
* RTS (Moskva)

## Amerika
* Dow Jones Industrial Average (New York)
* Nasdaq Composite, Nasdaq (New York)
* Nasdaq-100, Nasdaq (New York)
* S&P 500, 500 (USA)
* Índice Bovespa, Bovespa (São Paulo)
* IPC (Mexico)
* IGBVL (Peru)
* ISBVL (Peru)

## Asia
* Nikkei (Tokyo)
* Hang Seng (Hongkong)
* KSE (Karachi)
* BSE Sensex, 30 (Bombay)

## Oseania
* Sydney All Ordinaries
* Sydney ASX 200
OMXS

**OMXS**, forkortning for **[[OMX]] Stockholm**, er fra og med den 3. oktober 2005 benevningen på indeks over samtlige aksjer på Stockholmsbørsens A- og O-liste (tidigere benevnt SAX-indeks). Indeksen innbefatter samtlige aksjer, notert på den nordiske børsen i Stockholm. Basis for OMXS er 31. desember 1995, som fått basisverdien 100. Det revideres to ganger per år.

Sektorindeksen innen OMXS bygger GICS klassifisering (Global Industry Classification Standard) (GICS) som ble utviklet av Morgan Stanley Capital International Inc og Standard & Poor's.

## Se også
*OMXS30
*Børsindikator
*VINX

## Referanser
Christine Dolce

**Christine Dolce** (født 31. august 1981 i Long Beach, død 6. februar 2017) var en amerikansk modell, også kjent under navnet **ForBiddeN**. Hun ble oppdaget gjennom nettstedet MySpace, og fikk derfor tilnavnet «The Queen of MySpace» av magasinet *[[Vanity Fair (tidsskrift)|Vanity Fair]]* og i The Tyra Banks Show.

Hun drev motebyrået Destroyed Denim., og dyrket på den tiden hobbyen sin som var foto. Hun tok senere bilder for *[[Playboy]]* magasinet, der hun opptrådte i utgaven oktober 2006. Hun ble også omtalt i bladene *[[Stuff (magasin)|Stuff]]*, *[[FHM]]* og *[[Rolling Stone]]*.

Fra 2006 deltok hun i TV-serien *[[Blowin' Up]]*. Hun var også en karakter i videospillet Def Jam: Icon. Dolce ble avbildet på Gothic rock bandet The 69 Eyes sitt album *[[Angels (album)|Angels]]*.

## Referanser


## Eksterne lenker
* 
*
Mutya Buena

**Rosa Isabel Mutya Buena** er en engelsk vokalist og låtskriver og tidligere BRIT Awards-nominert. Hun er kjent for at hun en gang var med i  popbandet Sugababes.

## Referanser


## Eksterne lenker
* 
* 
* 
*
Elkhovo (kommune)

**Elkhovo kommune** (*[[bulgarsk]]: Община Елхово*) er en kommune i Jambol oblast i Bulgaria. Administrasjonssenteret er byen Elkhovo. I tillegg omfatter kommunen 21 mindre landsbyer og har tilsammen over 20 000 innbyggere.
Nasjonalparksenter

Et **nasjonalparksenter** er et besøks-, opplevelses- og vernesenter knyttet til en eller flere nasjonalparker. Nasjonalparksentrene i Norge er tematiske (eksempelvis Norsk Bremuseum), og kan fokusere på en tematikk eller en naturtype som også finnes i andre nasjonalparker enn den hvor sentret er lokalisert. De fungerer som museer og har rett på statsstøtte mot at de oppfyller visse oppgaver.

Norge har 14 nasjonalparksentra, og alle ligger på fastlandet. Men ved Svalbardmuseet, samlokalisert med UNIS, er det en informasjons- og opplevelsestjeneste knyttet til Svalbards nasjonalparker, som tjener liknende nytte.

Planene om nasjonalparksentre ble tatt opp første gang i Stortingsmelding nr. 62 (1991–92) *Ny landsplan for nasjonalparker og andre større verneområder i Norge*. Meldingen framhevde informasjon som et sentraltsatsingsområde: 
*"....en bør ta sikte på å dekke opp alle de viktigste nasjonalparkene enten med egne sentra eller gjennom regionale sentra der det gis informasjon om flere nasjonalparker".*

I 1995 ble 13 nasjonalparksentra vedtatt, knyttet til landets tretten eksisterende og framtidige nasjonalparker. Senere er det kommet til et senter – Hardangervidda Nasjonalparksenter i Tinn kommune i Telemark.

*Breheimsenteret
*Femundsmarka nasjonalparksenter
*Folgefonna nasjonalparksenter
*Halti nasjonalparksenter
*Hardangervidda nasjonalparksenter
*Hardangervidda natursenter Eidfjord
*iNasjonalparker
*Jostedalsbreen nasjonalparksenter
*Lierne nasjonalparksenter
*Nordland nasjonalparksenter
*Norsk Bremuseum
*Norsk Fjellmuseum
*Stabbursnes Naturhus og Museum
*Øvre Pasvik nasjonalparksenter

## Eksterne lenker
* Direktoratet for naturforvaltning – Nasjonalparksentrene – en åpen dør til natur og naturopplevelser
Europa (andre betydninger)

**Europa** kan vise til:

; Opphavelig
* Europa (mytologi), en fønikisk kvinne i gresk mytologi

; Geografi
* Europa, verdensdelen mellom Atlanterhavet og Uralfjellene
** Den europeiske union, et forbund av hovedsakelig europeiske stater
* Europaøya, en tropisk øy i Mosambik-kanalen

; Astronomi
* Europa (måne), Jupiters fjerde største måne
* 52 Europa, en hovedbelteasteroide

; Verk
* Europa (film), en film av Lars von Trier fra 1991
* Europa Europa, en tysk-polsk-fransk film fra 1990
* Europa (nasjonalsang), Kosovos nasjonalsang

; Annet
* Bizzarrini Europa, en italiensk sportsbil
* CE Europa, en spansk/katalansk fotballklubb
* Europe, svensk rockeband
Johan Brummer

**Johan Magnus Brummer** (født 6. mars 1968) er en tidligere svensk ishockeyspiller. Brummer var forward, og spilte i den svenske Elitserien og senere i norske Vålerenga.

Som ung trente Brummer kunstløp ved siden av ishockey. Brummer var på mange måter en atypisk ishockeyspiller, og utenfor isen var han interessert i blant annet teater, filosofi, litteratur, matlaging og vin.

Brummer begynte karrieren i Brynäs. Før sesongen 1991/92 gikk han til Västerås, der han ble i fire sesonger. I 1995/96 og 1996/97 spilte han for HV 71.

Sommeren 1997 gikk Brummer til norske Vålerenga. I Brummers første sesong i Norge ble VIF seriemestere, og Brummer ble skytterkonge med 27 mål og 38 assists. Senere vant også Vålerenga kongepokalen etter tre strake seire over Storhamar. Brummer hadde ikke vunnet noe gjennom ti år i svensk eliteserie, og pokalene i Norge ble derfor Brummers første i karrieren. Etter sesongen ble Brummer med på årets lag, kåret av representanter fra pressen og eliteserieklubbene.

Andre sesong i Vålerenga startet relativt svakt, etter blant annet overtrening og utenomsportslige problemer med jobb og familie. Sesongen endte imidlertid med ny «bøtte» til VIF, da de tok sin 20. kongepokal etter nok en gang å ha beseiret Storhamar i finalene. Året etter tok imidlertid Hamar-laget revansj, og slo erkerivalene fra Oslo 3-1 i kamper. Brummer endte 1999/00-sesongen med en fjerdeplass på poengtoppen, med 28 mål og 28 assists.

Brummer la opp etter 2000/01-sesongen. Hans fjerde sesong i Vålerenga endte nok en gang med kongepokal, etter at Frisk Asker måtte gi tapt i finalerunden. Brummers siste kamp var 4-1-seieren mot Frisk på Jordal Amfi, og etter kampen uttalte VIF-trener Roy Johansen at Brummer sammen med Rune Fjeldstad og Hasse Abrahamsson «dannet kanskje tidenes VIF-rekke på 90-tallet».

I 2008 kom Brummer på fjerdeplass i Aftenposten.nos kåring av tidenes beste utlendinger i norsk ishockey.

## Referanser


## Eksterne lenker
* Profil på Vålerenga Hockey På Nett  (1998–99)
Superblink

**Superblink** er en kristen, norsk medieklubb for barn, utgitt av Norsk Luthersk Misjonssamband og Norea Mediemisjon i samarbeid med Indremisjonsforbundet. 

Det ble stiftet under navnet *Blåveisen* i 1882, men skiftet i 2001 navn til *Blink*. Fra 2006 fikk det navnet *Superblink*. Redaktørenes navn er Torunn Haraldsen og Brit Kari Urdal. Bladet blir sendt ut 8-10 ganger i året med 3-4 CD-er. Innholdet står på både nynorsk og bokmål, og lenge samarbeidet de med det danske barnebladet *Nådada*. Hovedkontoret er på Sinsen i Oslo.

## Eksterne lenker
* Superblinks nettside